CELEX: 32014D0945
Language: el
Date: 2014-12-19 00:00:00
Title: 2014/945/ΕΕ: Εκτελεστική απόφαση της Επιτροπής, της 19ης Δεκεμβρίου 2014 , για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5Ν8 στη Γερμανία [κοινοποιηθείσα υπό τον αριθμό C(2014) 10261]  Κείμενο που παρουσιάζει ενδιαφέρον για τον ΕΟΧ

23.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 367/115
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 19ης Δεκεμβρίου 2014
   για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5Ν8 στη Γερμανία
   
      
         [κοινοποιηθείσα υπό τον αριθμό C(2014) 10261]
      
   
   (Το κείμενο στη γερμανική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   
      (2014/945/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Η γρίπη των πτηνών είναι μια λοιμώδης ιογενής νόσος των πτηνών, συμπεριλαμβανομένων των πουλερικών. Οι λοιμώξεις από τους ιούς της γρίπης των πτηνών σε κατοικίδια πουλερικά προκαλούν δύο κύριες μορφές της εν λόγω νόσου, οι οποίες διακρίνονται από τη λοιμοτοξικότητά τους. Η χαμηλής παθογονικότητας μορφή της νόσου κατά κανόνα προκαλεί ήπια μόνο συμπτώματα, ενώ η υψηλής παθογονικότητας μορφή της έχει ως αποτέλεσμα πολύ υψηλά ποσοστά θνησιμότητας στα περισσότερα είδη πουλερικών. Η εν λόγω νόσος μπορεί να έχει σοβαρό αντίκτυπο στην κερδοφορία της πτηνοτροφίας.
            
         
               (2)
            
            
               Η γρίπη των πτηνών απαντάται κυρίως στα πτηνά, αλλά σε ορισμένες περιπτώσεις μπορεί να εμφανιστούν λοιμώξεις και σε ανθρώπους, μολονότι ο κίνδυνος είναι γενικά πολύ περιορισμένος.
            
         
               (3)
            
            
               Σε περίπτωση εμφάνισης εστίας της γρίπης των πτηνών, υπάρχει κίνδυνος ο παράγοντας της νόσου να εξαπλωθεί σε άλλες πτηνοτροφικές εκμεταλλεύσεις με πουλερικά ή άλλα πτηνά σε αιχμαλωσία. Ως εκ τούτου, η νόσος μπορεί να εξαπλωθεί από το ένα κράτος μέλος στο άλλο ή σε τρίτες χώρες, μέσω του εμπορίου ζώντων πτηνών ή των προϊόντων τους.
            
         
               (4)
            
            
               Η οδηγία 2005/94/ΕΚ του Συμβουλίου (3) καθορίζει ορισμένα προληπτικά μέτρα για την επιτήρηση και την έγκαιρη ανίχνευση της γρίπης των πτηνών και ορίζει τα ελάχιστα μέτρα καταπολέμησης που πρέπει να εφαρμόζονται σε περίπτωση εκδήλωσης εστίας γρίπης των πτηνών στα πουλερικά ή σε άλλα πτηνά σε αιχμαλωσία. Η εν λόγω οδηγία προβλέπει τη δημιουργία ζωνών προστασίας και επιτήρησης σε περίπτωση εμφάνισης εστίας γρίπης των πτηνών υψηλής παθογονικότητας.
            
         
               (5)
            
            
               Η Γερμανία κοινοποίησε στην Επιτροπή την εμφάνιση εστίας γρίπης των πτηνών υψηλής παθογονικότητας του υποτύπου H5Ν8 σε πτηνοτροφική εκμετάλλευση με πουλερικά, η οποία βρίσκεται στην επικράτειά της, και έλαβε αμέσως τα αναγκαία μέτρα, όπως προβλέπεται στην οδηγία 2005/94/ΕΚ, συμπεριλαμβανομένης της δημιουργίας ζωνών προστασίας και επιτήρησης, οι οποίες θα πρέπει να καθοριστούν στα μέρη Α και Β του παραρτήματος της παρούσας απόφασης.
            
         
               (6)
            
            
               Η Επιτροπή εξέτασε τα εν λόγω μέτρα σε συνεργασία με τη Γερμανία και βεβαιώθηκε ότι τα σύνορα των ζωνών προστασίας και επιτήρησης που καθορίστηκαν από την αρμόδια αρχή του οικείου κράτους μέλους βρίσκονται σε ικανοποιητική απόσταση από την εκμετάλλευση όπου επιβεβαιώθηκε η εκδήλωση εστίας.
            
         
               (7)
            
            
               Για να προληφθεί τυχόν περιττή διαταραχή στο εμπόριο εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να περιγραφούν ταχέως, σε ενωσιακό επίπεδο, οι ζώνες που δημιουργήθηκαν αναφορικά με την υψηλής παθογονικότητας γρίπη των πτηνών στη Γερμανία.
            
         
               (8)
            
            
               Συνεπώς, θα πρέπει να καθοριστούν στην παρούσα απόφαση οι ζώνες προστασίας και επιτήρησης στη Γερμανία, στις οποίες πρέπει να εφαρμόζονται τα μέτρα ελέγχου της υγείας των ζώων που ορίζονται στην οδηγία 2005/94/ΕΚ, καθώς και να οριστεί η διάρκεια της εν λόγω περιφερειοποίησης.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Γερμανία εξασφαλίζει ότι οι ζώνες προστασίας και επιτήρησης που καθορίζονται σύμφωνα με το άρθρο 16 παράγραφος 1 της οδηγίας 2005/94/ΕΚ περιλαμβάνουν τουλάχιστον τις περιοχές που απαριθμούνται στα μέρη A και Β του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
   
      Βρυξέλλες, 19 Δεκεμβρίου 2014.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (ΕΕ L 10 της 14.1.2006, σ. 16).
   
      ΠΑΡΑΡΤΗΜΑ
      ΜΕΡΟΣ Α
      Ζώνη προστασίας που αναφέρεται στο άρθρο 1:
      
                  Κωδικός χώρας ISO
               
               
                  Κράτος μέλος
               
               
                  Κωδικός
                  (αν υπάρχει)
               
               
                  Όνομα
               
               
                  Ημερομηνία λήξης ισχύος των μέτρων σύμφωνα με το άρθρο 29 της οδηγίας 2005/94/ΕΚ
               
            
                  
                     DE
                  
               
               
                  
                     Γερμανία
                  
               
               
                  
                     Ταχυδρομικός κώδικας
                  
               
               
                  
                     Περιοχή που περιλαμβάνει:
                  
               
               
                  
                     9 Ιανουαρίου 2015
                  
               
            
                   
               
               
                   
               
               
                  
                     26676
                  
                  
                     Barßel
                  
               
               
                  
                     Στο δήμο Barßel, διοικητική περιφέρεια Cloppenburg, Κάτω Σαξονία:
                  
                  Από τη διασταύρωση της σιδηροδρομικής γραμμής με το ανατολικό όριο του δήμου Barßel κατά μήκος του ορίου του δήμου με νότια, δυτική και βόρεια κατεύθυνση έως τη σιδηροδρομική γραμμή του Elisabethfehn και από εκεί κατά μήκος της σιδηροδρομικής γραμμής με κατεύθυνση ανατολικά έως το αρχικό σημείο διασταύρωσης της σιδηροδρομικής γραμμής με το ανατολικό όριο του δήμου.
               
               
                   
               
            
                   
               
               
                   
               
               
                  
                     26689
                  
                  
                     Apen
                  
                  
                     26188
                  
                  
                     Edewecht
                  
               
               
                  
                     Στους δήμους Apen και Edewecht, διοικητική περιφέρεια Ammerland, Κάτω Σαξονία
                  
                  Από τη διασταύρωση του ορίου της διοικητικής περιφέρειας με την οδό Kortemoorstraße, Kortemoorstraße, Hübscher Berg, Lohorster Straße, Wittenberger Straße, Edewechter Straße, Rothenmethen, Kanalstraße, Am Voßbarg, τον αγροτικό δρόμο μεταξύ των οδών «Am Voßbarg» και «Am Jagen», Am Jagen, Edewechter Straße, Ocholter Straße, Nordloher Straße, τη σιδηροδρομική γραμμή με κατεύθυνση Barßel έως το όριο της διοικητικής περιφέρειας, κατά μήκος της διοικητικής περιφέρειας με κατεύθυνση νοτιοανατολικά μέχρι το σημείο διασταύρωσης του ορίου της διοικητικής περιφέρειας με την οδό Kortemoorstraße.
                  Η ζώνη προστασίας περιλαμβάνει όλα τα εκτροφεία που βρίσκονται σε αμφότερες πλευρές των δρόμων που οριοθετούν την περιοχή.
               
               
                   
               
            ΜΕΡΟΣ B
      Ζώνη επιτήρησης που αναφέρεται στο άρθρο 1:
      
                  Κωδικός χώρας ISO
               
               
                  Κράτος μέλος
               
               
                  Κωδικός
                  (αν υπάρχει)
               
               
                  Όνομα
               
               
                  Ημερομηνία λήξης ισχύος των μέτρων σύμφωνα με το άρθρο 31 της οδηγίας 2005/94/ΕΚ
               
            
                  
                     DE
                  
               
               
                  
                     Γερμανία
                  
               
               
                  
                     Ταχυδρομικός κώδικας
                  
               
               
                  
                     Περιοχή που περιλαμβάνει:
                  
               
               
                  
                     18 Ιανουαρίου 2015
                  
               
            
                   
               
               
                   
               
               
                  
                     26676
                  
                  
                     Barßel
                  
                  
                     26683
                  
                  
                     Saterland
                  
                  
                     26169
                  
                  
                     Friesoythe
                  
               
               
                  
                     Στη διοικητική περιφέρεια Cloppenburg, Κάτω Σαξονία:
                  
                  Από τη διασταύρωση των εθνικών οδών B 401/B 72 με κατεύθυνση προς Βορρά κατά μήκος της εθνικής οδού B 72 μέχρι τα όρια της διοικητικής περιφέρειας, από εκεί κατά μήκος του ορίου της διοικητικής περιφέρειας με κατεύθυνση ανατολικά και νοτιοανατολικά μέχρι την L 831 στο Edewechterdamm, από εκεί κατά μήκος της L 831 (Altenoyther Straße) με κατεύθυνση νοτιοδυτικά μέχρι το κανάλι Lahe (Lahe-Ableiter), κατά μήκος αυτού μέχρι το Buchweizendamm, κατά μήκος του τελευταίου μέσω των οδών Ringstraße, Zum Kellerdamm, Vitusstraße, An der Mehrenkamper Schule, Mehrenkamper Straße και Lindenweg μέχρι την K 297 (Schwaneburger Straße), κατά μήκος αυτής με κατεύθυνση βορειοδυτικά μέχρι την εθνική οδό B 401 και κατά μήκος αυτής με κατεύθυνση δυτικά μέχρι το αρχικό σημείο της διασταύρωσης των εθνικών οδών B 401/B 72.
               
               
                   
               
            
                   
               
               
                   
               
               
                  
                     26689
                  
                  
                     Apen
                  
                  
                     26160
                  
                  
                     Bad Zwischenahn
                  
                  
                     26188
                  
                  
                     Edewecht
                  
                  
                     26655
                  
                  
                     Westerstede
                  
               
               
                  
                     Στους δήμους Apen, Bad Zwischenahn, Edewecht και την πόλη Westerstede, διοικητική περιφέρεια Ammerland, Κάτω Σαξονία:
                  
                  Από τη διασταύρωση του ορίου της διοικητικής περιφέρειας με την οδό Edamer Straße, Edamer Straße, Edamer Straße Hauptstraße, Auf der Loge, Zur Loge, Lienenweg, Zur Tonkuhle, Burgfelder Straße, Wischenweg, Querensteder Straße, Langer Damm, An den Feldkämpen, Pollerweg, Ocholter Straße, Westerstede Straße, Steegenweg, Rostruper Straße, Rüschendamm, Torsholter Hauptstraße, Südholter Straße, Westersteder Straße, Westerloyer Straße, Strohen, In der Loge, Buernstraße, Am Damm, Moorweg, Plackenweg, Ihausener Straße, Eibenstraße, Eichenstraße, Klauhörner Straße, Am Kanal, Aper Straße, Stahlwerkstraße, Ginsterweg, Am Uhlenmeer, Grüner Weg, Südgeorgsfehner Straße, Schmuggelpadd, Wasserzug Bitsche και κατ' επέκταση το όριο της διοικητικής περιφέρειας, Hauptstraße, κατά μήκος του ορίου της διοικητικής περιφέρειας μέχρι το σημείο διασταύρωσης του ορίου της διοικητικής περιφέρειας με την οδό Edamer Straße.
                  Η ζώνη επιτήρησης περιλαμβάνει όλα τα εκτροφεία που βρίσκονται σε αμφότερες πλευρές των δρόμων που οριοθετούν την περιοχή.
               
               
                   
               
            
                   
               
               
                   
               
               
                  
                     26847
                  
                  
                     Detern
                  
               
               
                  
                     Στον δήμο Jümme, διοικητικό διαμέρισμα Detern, διοικητική περιφέρεια Leer, Κάτω Σαξονία:
                  
                  Έναρξη στο όριο της διοικητικής περιφέρειας Cloppenburg-Leer στην εθνική οδό B72 στο ύψος της Ubbehausen με κατεύθυνση προς Βορρά ως τη συμβολή των οδών «Borgsweg»/«Lieneweg» και στη συνέχεια με κατεύθυνση προς Βορρά στην οδό «Deelenweg» και κατόπιν στην οδό «Handwiserweg». Ακολουθείται η οδός αυτή με κατεύθυνση βορειοανατολικά, κατόπιν επί της «Barger Straße» και στη συνέχεια βόρεια επί της οδού «Am Barger Schöpfswerkstief».
                  Η τελευταία ακολουθείται με κατεύθυνση ανατολικά, στη συνέχεια βόρεια επί της οδού «Fennen» και αυτή ακολουθείται βόρεια επί της οδού «Zur Wassermühle».
                  Με κατεύθυνση προς Βορρά μέσω της οδού Jümme dem Aper Tief στο ύψος της οδού «Französischer Weg» επί της «Osterstraße». Από εκεί με κατεύθυνση προς το όριο της διοικητικής περιφέρειας με το Ammerland και μετά έως το αρχικό σημείο στο ύψος της Ubbehausen.